Wir, graͤfin Elsbet von Liningen, eptissin, und gemeiner convent ze Kùngsfelden, Santt̄ Claren ordens ꝫcꝭ, ✳ bekennent offenlich mitt disem brieff, ✳ das wir von dem erbˀn Jacob Steͣger,
burger̄ ze Arow, ✳ uns ✳ sechszig Rinsch guldin ✳ an Clewi Vischers losung ✳ bar ingenomen, ✳ und hand darub̄ fùr uns und unser nachkomen verdaͧchtlich und eins uffrechten,
redlichen koufs verkoufft und zekouffen gebē in kraft und urkùnd disz briefs ✳ im, demselbē Jacop Steͣger, zuͦ handen sin selbs, siner erbē und in̄haber disz briefs mitt ir wissen,
willen und urkùnd drig guldin gelts, Rinscher, guͦter, gengˀ und geber, ✳ die wir und unser nachkomen inen hinfùr alle jar je uff santt̄ Verenen tag ze herpst zuͦ rechtē
zinsz un̄ nach zinsz recht, sitt und gewonheit weren und bezaln soͤllent und wellēt gon Arow in irn gewalt, gantz aͧn allen irn kosten und schaden, ✳ luter fùr all fùrwort und abgang, kriegen und aller sachen, uff, von und ab unserm meigerhoff ze Ernlispach, gilt jerlicher gùlt zechē mùtt kernen, fùnff malter habˀ, ✳ den wir inen ouch hierub̄ mitt
siner zuͤgehoͤrd zuͦ rechtē, werend₎ underpfand ingesetzt habēt, ist suss eigen und umbekùmbˀt. ✳ und ze nochmerer sicherheit hand wir inen darzuͦ zuͦ rechtē, unvˀscheidnē
bùrgen gebē ✳ die ersamen Niclaus Fricker, jetz unsern hoffmeister, und Uͤlin von Tenniken, unsers meigers sun ze Ernlispach, ✳ mitt geding, wurd inen, Jacob Steͣger, obgen̄t, sinen
erbn̄ odˀ in̄habˀ disz briefs, als vor staͧt, ✳ der zinsz, die drig guldin gelts, ✳ hinfùr dheins jars uff santt̄ Verenen tag indˀ masz, als vor stàt, nitt bezalt, ✳ wen̄ den̄ die bùrgen darub̄ vō inē gemant werden mitt botten odˀ briefen ✳ sond si beid, oder wedrer gemant̄ ist, in acht tagen nach der manūg jegklicher mitt sin selbs lip odˀ mitt eim erbern knecht an sinˀ statt ze
Arow indˀ statt in offner wirts hùser, darin si gemant werdent, ✳ hieruff bi ir truw an eids statt ✳ aͧn alle schirm und fùrwort ✳ recht, offen, gewonlich giselschafft ✳ leisten. ✳ ob abˀ das
nitt beschech ✳ oder sich suss die leistūg zelang verzichen woͤlt, ✳ mogent si nach eim manot der manūg das obgen̄t ir underpfand darub̄ mitt gericht odˀ ane angriffen, wie gewonlich und billich ist, un̄ gieng inē daran jemˀ ùtzit ab, soͤlten wir inē nach werē ✳ allweg so vil un̄ lang, ✳ untz inen je dˀ usstand, vˀfallē zinsz, die drig guldin, odˀ so vil des odˀ
darub̄ geman̄t ist, mitt allem kosten und schaden, daruff gangen, usgericht und zalt wirt, als vor staͧt, un̄ e sond ouch die gemanten burgen von dˀ leystung nitt lassen, so
dick das hinfùr ze schulden kumpt. ✳ wie dick ouch under den bùrgen dheiner abgat odˀ unnùtz wirt ✳ sond wir inen mitt andˀn, als guͦten ersetzen und die ander abgāgnen statt gebē aͧn irn schaden, wie billich ist, ✳ und die sich ouch hinder disz sach verbindent, als die abgangnē getàn hatten, ✳ odˀ abˀ der nùtz bùrg sol darub̄ nach ir manūg leistē
und moͤchten ouch darub̄ angriffen, ✳ als vor stàt, untz die ersatzung also bescheͣch, ✳ so dick sich das hinfùr gepurte. ✳ doch so mogēt wir und unser nachkomen den zinsz, die drig gl̄din
gelts, ✳ widerkouffen und abloͤsen hinfùr, wen̄ wir wellent, ✳ ouch mitt sechszig Rinscher guld₎ houptguͦts und mitt allen bis dar vˀsessnē und ergangnē unbezaltē zinsen und
ouch mitt kosten und schaden, ob dheiner daruff unbezalt usstuͤnd, ✳ des sond uns die kouͤffer, Jacop Steger, sin erbē odˀ in̄habˀ disz briefs, aͧn alle fùrwort un̄ inzùg gestattē ✳ un̄ den̄
disen brieff herusz gebē, ✳ der ouch irhalb danēthin tod, hin und ab ist. ✳ wir und unser nachkomen sond ouch die bùrgen herin̄ und ir erbē vor allē schaden und verlust diser ✳
burgschafft und sach ✳ gantz vˀhuͤten, ledigen und loͤsen, so dick sich das hinfùr gepùrt, ✳ und hiewider noch wider dhein ding, heran geschribē, sol uns, ✳ unser nachkomē
noch die bùrgē vor der burgschaft ✳ gantz nùtzit schirmen, behelfen ✳ noch wir ze schirm fùrzichn̄ noch geniessen ✳ dhein unser noch unsers gotzhusz frigheit, gnad ✳ noch dhein
andˀ sach, schirm noch fùrzug, ✳ so wir odˀ jemand hie wider erdencken ✳ sin, ✳ wir fùrzechn̄ odˀ geniessen moͤchten ùbˀal indhein wise, alles luterlich aͧn alle geverd. ✳ und des alles
ze warē, vestem urkùnd hand wir, eptissin und convent ze Kùngsfeld, unser ampts und cōvents insigel, uns und unser nachkomen damitt diser sach zebewisen, offenlich
gehenckt ✳ andisen brieff. ✳ wir, die obgen̄ bùrgen Niclaus Fricker und Uͤli von Tenniken, verjechent diser burgschaft in allē worten und gedingen, so vor stand, ✳ gelobēt
ouch unvˀscheidenlich, der damitt gnuͦg zesind und dawider zeredent noch tuͦnd gantz indhein wise ungevarlich. und des uns zevˀgicht und urkùnd han ich, Niclaus
Fricker, min insigel, ✳ und fùr mich, Uͤlin von Tenniken, der vest junckher Ludwig Zechender, schulth̄s ze Arow, sin insigel von minˀ bett wegen und darundˀ ich mich diser
sach, brestēhalb eigens, wissentlich vˀbind, doch im und sine erbē aͧn schaden, ✳ offenlich gehenckt andisen brieff, der geben ist uff unser liebē frowen abēt nativitatis
ze herpst, nach Cristi gepùrt do man zalt vier zechenhundert funfzig und zwey jàr.
eptissin
conven̄t
hoffmeistˀ
Zechendˀ fùr
den meigˀ